stanford-oval/wikipedia huggingface dataset:
טרמיט פורמוסי
התנהגות

הטרמיט הפורמוסי הוא חרק חברתי החי בקהילות גדולות ובקינים תת-קרקעיים. מקנן בסביבה לחה ובה מזון עשיר בתאית. גודל המושבות של הטרמיט הפורמוסי מגיע למיליוני פרטים, כשמושבה אחת יכולה לכלול מעל 70 אלף פרטים בעלי יכולת התרבות בשנה. בניגוד לרוב מיני הטרמיטים שוכני הקרקע שלהם קן אחד בלבד קרוב לפני השטח, הטרמיט הפורמוסי מקים קן ראשי עמוק בקרקע ומספר קני משנה שיכולים להיות ממוקמים בתוך עצים, שורשים וקירות בתים, ואשר יכולים להתנתק מהקן הראשי ולתפקד כקנים עצמאיים. המושבה מחפשת מזון עד מרחק של כמאה מטרים מהקן הטרמיט הפורמוסי מותיר אחריו במהלך פעילותו תעלות בוץ בקוטר 0.5-1 ס"מ.
אצל הטרמיט הפורמוסי כ-15-25% מהפרטים בקן הם חיילים הפועלים להגן על הקן ותוקפים פולשים (זאת לעומת 1-3% בקרב מיני טרמיטים מקומיים בישראל). מעוף הכלולות של הטרמיט הפורמוסי בישראל מתרחש על פי רוב בחודשי האביב או הקיץ, בימים חמים ללא רוחות.
מין מזיק

הטרמיט הפורמוסי הוא סוג הטרמיט המסב את הנזק הכלכלי הגדול בעולם. המושבות עשויות לגרום להרס למבנים, למתקני עץ, ואף לעצים חיים. בישראל הוא מהווה מין פולש הדוחק מיני טרמיטים מקומיים. בעל יכולת חדירה גם לשכבות חומרים כגון פלסטיק, גומי, בטון ומתכות רכות, ועל כן נוטה לפגוע גם בצנרת ובתשתיות חשמל וטלפון תת-קרקעיות.
הטרמיט הפורמוסי מכונה לעיתים 'טרמיט-על' בשל מושבותיו הגדולות והנזק שביכולתן להסב.
הדברה

הדברת הטרמיט הפורמסי מתבססת על פתיונות מורעלים בעלי פעילות מושהית המכילים מעכבי כיטין (IRG), המפוזרים בדרך כלל בתחנות האכלה. הרעיון מאחורי שיטה זו הוא שהפיתיון המורעל מועבר על ידי הפועלים אל תוך המושבה.
בישראל

המין זוהה לראשונה בישראל ביולי 2019 על ידי תומר לו, מומחה לטרמיטים, בפתח תקווה. באוקטובר 202 זוהה בפתח תקווה ובסביבתה גם על ידי אגף מזיקים והדברה במשרד להגנת הסביבה. ביוני 2021, בזכות היענות הציבור לקריאת המשרד להגנת הסביבה לדווח על מקרי טרמיטים נוספים, זוהו אזורים חדשים נגועים ביישובים הסמוכים לפתח תקווה, גבעת השלושה, נחלים ונופך.
הערות שוליים

1 2 3  טרמיט העל הפורמוסי - הפולשים - מינים פולשים בישראל, באתר הפולשים - מינים פולשים בישראל, ‏8 בינואר 2017
1 2 3 4 5  הטרמיט הפורמוסי באתר המשרד להגנת הסביבה
↑  common name: Formosan subterranean termite באתר entnemdept.ufl.edu
↑  בימים האחרונים התקבלו דיווחים כי נצפו מעופי טרמיטים בודדים באזורים שונים בעיר פתח תקווה באתר המשרד להגנת הסביבה
↑  אילנה קוריאל, הטרמיט "המזיק ביותר בעולם" התגלה בפתח תקווה, באתר ynet, 23 בספטמבר 2020
↑  פלישת טרמיט העל הפורמוסי לישראל - ממצאים ראשוניים ואסטרטגיה של המשרד להגנת הסביבה באתר קק"ל
↑  נעה פישר, טרמיט העל-הפורמוסי התגלה לראשונה מחוץ לפתח תקווה, באתר ynet, 29 ביוני 2021
| --- | --- |
בקרת זהויות :  NLI: 987007540788305171 
תחנת ניטור לטרמיט פורמוסי בפתח תקווה.
אורית ישי

| --- | --- |

אורית ישי
 לידה:  1961 (בת 63 בערך) תל אביב-יפו, ישראל 
 לאום:  ישראלית
 מקום לימודים:  המדרשה לאמנות (1986)  מוסררה בית הספר הרב תחומי לאמנות וחברה ע"ש נגר (2006)  המכללה האקדמית לחינוך ע"ש דוד ילין (2007) 
 תחום יצירה:  צילום, וידאו ארט, מיצב 
 זרם באמנות:  אמנות ישראלית עכשווית
 פרסים והוקרה:  פרס עידוד היצירה לאמנות פלסטית (2021) 
 oritishay.com
 
אורית ישי (נולדה ב-1961) היא אמנית ישראלית, יוצרת בתחומי צילום סטילס, וידאו ומיצב, ומרצה לצילום ולאמנות בקהילה. ישי עוסקת ביצירתה במערכות יחסי הגומלין שבין אדם למקום ובהשפעתן על יצירת זהות ולאומיות, ובוחנת אפשרויות ייצוג במדיות הצילום. עבודתה, המלווה על פי רוב במחקר תאורטי, מתייחסת לאירועים מהעבר ומההווה ולרגעים המצויים בסדר יומה של החברה הישראלית והגלובלית.
פרסים ומלגות

2006 - קרן התרבות אמריקה-ישראל, מלגת שרת
2007 - קרן התרבות אמריקה-ישראל, מלגת שרת
2009 - מלגת קרן יהושע רבינוביץ לאמנויות פלסטיות
2011 - סדנת ההדפס בכברי, מלגת יצירה ושהות אמן אורח
2012 - סדנאות ההדפס ירושלים, מלגת שהות אמן בסדנה במשך שנה, ליצירת פרויקט ותערוכה
2014 - MuseumQuartier-Q21, וינה אוסטריה, שהות אמן בתוכנית הרזידנסי ומלגת יצירה
2015 - 'אמנות-אדריכלות-ערד', שהות אמן אורח בתוכנית הרזידנסי
2015 - מוזיאון פתח תקווה לאמנות, תמיכה בהפקת וידאו
2015 - LowRes Jerusalem, ת (א)עשייה, סדנאות האמנים ירושלים, תוכנית שהות אמן בינלאומית בסטודיו והפקת תערוכת יחיד בליווי קטלוג מודפס
2016 - פרס למצוינות בצילום מטעם Eikon International, הדפסת עבודות צילום ומאמר אודותיהן בספר הצילום Photo Tracks 5x5
2016 - עיריית ירושלים, המחלקה לאמנות פלסטית אגף תרבות ואמנות, מלגה להפקת עבודת וידאו
2016 - ACAC המרכז לאמנות עכשווית ערד, תמיכה בהפקת סדרת צילומים וסרט וידאו
2018 - ARAC Bucharest, שהות אמן אורח ברזידנסי Plantelor 58 ותערוכת יחיד בגלריה Anca Poterasu Gallery Bucharest
2021 - פרס עידוד היצירה לאמנות פלסטית
2021 - מלגת קרן יהושע רבינוביץ לאמנויות פלסטיות
2022 - ארטיס לקידום אמנות - מלגה לתערוכת יחיד בחו"ל
2023 - בשביל האמנות - מלגה לתערוכת יחיד
אוספים

אוספים
MUMOK Museum of Modern Art Vienna
Museo Nacional Centro de Arte Reina Sofía, Madrid
MOCAK Museum of Contemporary Art Krakow
מוזיאון ישראל ירושלים
מוזיאון אשדוד לאמנות ע"ש מונארט
מוזיאון נחום גוטמן לאמנות, תל אביב
המרכז לאמנות עכשווית - CCA, ארכיון הווידאו, תל אביב
BAAD Reservoir בצלאל אקדמיה לאמנות ועיצוב, ירושלים
המרכז לאמנות דיגיטלית, ארכיון הווידאו, חולון
בנק הפועלים אוסף שרי אריסון
בית אביחי מרכז לתרבות, ירושלים
אוסף רקנאטי, תל אביב
קרן תרבות אמריקה ישראל, תל אביב
מלון ביי קלאב חיפה, רשת מלונות בוטיק אטלס
The SIp, מכון שפילמן לצילום
אוספים פרטיים בתל אביב, ירושלים, וינה, סן פרנסיסקו וניו יורק
תערוכות יחיד

2006 - Regarding Pilgrims, המוזיאון היהודי קרקוב, פולין, אוצר: כריס שוורץ
2006 - Regarding Pilgrims, מוזיאון אנה אחמטובה, סן פטרסבורג, רוסיה, אוצר: כריס שוורץ
2008 - "שטח אש", הגלריה בקיבוץ נחשון, אוצרת: יעל קיני
2008 - Blocked, גלריה ע"ש מורל דרפלר, ירושלים, אוצרת: יהודית מצקל
2009 - "רשות הציבור", גלריה החדר תל אביב, אוצרת: רונה סלע (קטלוג)
2010 - "מספרי מזל", הגלריה בקיבוץ בארי, אוצרת: זיוה ילין (קטלוג)
2010 - "רשות הציבור - שבע בום", הגלריה על הצוק, נתניה, אוצרת: מוניקה לביא
2011 - "מספרי מזל", גלריית מכללת קיי, באר שבע (קטלוג)
2012 - "1917 - בתערוכה מדיא", MoBY - מוזיאון בת ים לאמנות עכשווית, אוצר: ברק רביץ
2014 - "נורא יפה. יפה נורא", גלריה הקיבוץ תל אביב, אוצרת: יעל קיני
2014 - "דרך לדרך, גלריה דוויק", משכנות שאננים ירושלים, אוצרת: רז סמירה
2015 - "חצי ירח חצי שמש", גלריה ת (א)עשייה, סדנאות האמנים תלפיות, ירושלים, אוצר: אבי לובין (קטלוג)
2015 - "רשות הציבור", בתערוכה 'מקלטים', גלריית הסנאט, אוניברסיטת בן-גוריון בנגב, אוצר: פרופ' חיים מאור
2017 - "ארץ הצבי", הגלריה העירונית פראג, צ'כיה, אוצרת: דליה לוין
2018 - "אדמה, דום!", גלריה דנה, קיבוץ יד מרדכי, (בשיתוף אייל אסולין), אוצרת: רווית הררי
תערוכות קבוצתיות נבחרות

2004 - "דיסאינפורמציה", פסטיבל ישראל ירושלים, מיצב וצילום, אוצר: בוקי גרינברג
2005 - Magaza Museum,Attitude 02, מקדוניה, אוצרת: Basak Shenova
2006 - "לחם", מוזיאון ישראל, ירושלים, אוצרת: נעם ברעם בן יוסף
2007 - ירושלים בת עין - 40 שנות צילום דוקומנטרי בירושלים, הגלריה החברתית, ירושלים, אוצר: אייל בן דב
2008 - RaykoGallery, Holga סן פרנסיסקו, ארצות הברית, אוצרת: Ann Jastraub
2009 - KBE - Kultur Bahnhof Eller: Fotografie aus Israel, דיסלדורף, גרמניה, אוצרים: Jutta Zaum ואברהם אילת
2009 - "שניים בקטנה", גלריה 10, בית מיכל, רחובות, אוצרת: כרמית בלומנזון
2010 - "ארץמקלט", הגלריה האוניברסיטאית לאמנות ע"ש גניה שרייבר, תל אביב, אוצרים: שלי כהן, טולה עמיר
2010 - FotoGalerie Wien,Identity III: Positioning, וינה, אוסטריה, אוצרת: Susanne Gamauf
2010 - Prague Contemporary Art Festival,Tina B.,Small is Beautiful. צ'כיה, אוצרת: Monika Burian
2011 - "צילום - רכישות אחרונות", מוזיאון ישראל, ירושלים, אוצר: ד"ר ניסן פרז
2011 - Derby Museum and Art Galley,Right Here, Right No, אוצרת: Clement Louis
2012 - "דפוסי התנהגות", סדנת ההדפס ירושלים, אוצרת: אירנה גורדון
2012 - National Museum for Contemporary Art MANC,Daily Reports, בוקרשט, רומניה, אוצרת: Carmen Iovitu
2012 - "רוח נעורים", GRID 2102, הביאנלה לצילום אמסטרדם, הולנד, אוצרים: אבי סבג, אייל בן דב
2013 - National Museum for Contemporary Art MANC,Good Girls, בוקרשט, רומניה, אוצרת: Bojana Pejić
2013 - Becoming, גלריה המדרשה דיזנגוף, תל אביב, אוצר: בועז ארד
2014 - "דָּרַך כוכב", מוזיאון הרצליה לאמנות עכשווית, אוצרות: דליה לוין, גילה לימון, טל בכלר
2014 - "נוף מופרע", גלריה בנימין, תל אביב, אוצר: שחר מרקוס
2014 - "מרחב מחיה", בית האמנים תל אביב, אוצרות: דליה דנון, ורדה גנוסר
2014 - "חילוני כהלכה", מוזיאון נחום גוטמן לאמנות, תל אביב, אוצרת: מוניקה לביא
2015 - "אשת חיל", מוזיאון פתח תקווה לאמנות, אוצרת: סיגל קרינסקי
2015 - "סלון בטון", גינות אבישור, ערד, אוצרת: הדס קידר (קטלוג)
2015 - "עוד יום", Coreana Museum of Art, Seoul, Korea, כחלק מפרויקט וידאו עם Harun Farocki & Antje Ehmann
2015 - "מאזניים", נוה שכטר לאמנות ולתרבות, תל אביב, אוצרת: שירה פרידמן (קטלוג)
2016 - "המקום בו אנו עומדים", JCC New York, אוצר: אבי סבג
2016 - "משאבות אנוש", מרכז לאמנות עכשווית ערד ACAC, אוצרת: הדס קידר
2016 - "ועידת האו"ם לעירוניות", אקוודור, ייצוג ישראל בוועידה, צילום סטילס מתוך OZ 21 בבחירת האוצרת הדס קידר
2016 - "מונוכרום", גלריית אוסף קופרמן לוחמי הגטאות, אוצרת: דליה לוין
2016 - "עוד יום", The Fundacio Antoni Tapies, Barcelona, כחלק מפרויקט וידאו עם Harun Farocki & Antje Ehmann
2017 - "רדיקלים חופשיים ואנטי אוקסידנטים", הגלריה החדשה במוסררה, ירושלים, אוצרת: דפנה איכילוב
2017 - "עשור ועוד", סדנת ההדפס קיבוץ כברי, אוצרת: עפרה רעיף
2018 - "משא בזמן", בית האמנים ירושלים, אוצרת: איריס מנדל
2018 - "הממלכה הקסומה", מוזיאון בית אורי ורמי נחושתן
2018 - "קשר עין", הגלריה לאמנות בנין פיזיקה מכון ויצמן למדע, רחובות, אוצר: יבשם עזגד
2018 - "חג הקורבן", גלריה חנינא, תל אביב, אוצרת: שירה גפשטיין מושקוביץ
2019 - Osmosis, פתיחה בספטמבר 2019, פסטיבל סרטי וידאו וקולנוע, טאיפיי, טאיוואן, אוצר: ויי מינג הו
פעילות והצבה במרחב הציבורי

2009 - "אוסקר", הצבה מחתרתית, פסל קלקר בגובה 3 מ' בדמות פרס האוסקר, רחבת הביאנלה לאמנות של תל אביב
2012 - "קוקו ירוק", הצבה תלוית מקום, ניסוי כלים מס' 9 - בתהליך, פסטיבל אמנות עכשווית, בית תמי תל אביב
2012 - "אחד קילומטר", הליכות חיפה 2, כחלק מהתערוכה 'חיפה-ירושלים-תל אביב', מוזיאון חיפה
Videocracy - 2013, הקרנת חוצות במרכז לאמנות עכשווית CCA, תל אביב
2014 - Passengers in Transit, Stations #1, הקרנת וידאו בחצר מרכז התרבות סוזן דלל, תל אביב. אוצרת: כרמל גוטליב
2015 - "תחנות 1", הקרנת וידאו בסינמטק תל אביב, אוצרת: כרמל גוטליב
2017 - "נקודות עיוורות", הקרנת וידאו בפרויקט All Night Long,Christine Koenig Gallery,Vienna אוצרת: כריסטינה קוניג.
הערות שוליים

↑  קורות חיים של אורית ישי
1 2  עמוד המרצה של אורית ישי באתר המכללה האקדמית ספיר
↑  עמוד הספר 'הבית' באתר ההוצאה הקיבוץ המאוחד-ספריית פועלים
1 2  התחריטים של אורית ישי באתר מרכז גוטסמן לתחריט בקיבוץ כברי
1 2  "הזוכים במלגות לעבודה בסדנאות ההדפס ל-2012". מגזין ערב רב. 2012-01-01.
↑  Nela Eggenberger מראיינת את ישי באתר תוכנית הרזידנסי MuseumQuartier-Q21, אוקטובר-נובמבר 2016
1 2  Lenkinski, Ori J. (2017-12-10). "Into The Desert". The Jerusalem Post (באנגלית).
1 2  כתבה על התערוכה ארץ הצבי ששודרה במהדורת חדשות הערב של ערוץ 1 בטלוויזיה הצ'כית, יוני 2017
1 2  שגב, חגי (2017-08-23). "אזורי חרדה כה מפתים - ביקורת על התערוכה ארץ הצבי". מגזין ערב רב.
1 2  אולריך, חגי (2017-08-04). "ארץ חמדה - ביקורת על התערוכה ארץ הצבי". מגזין תוהו.
1 2  אורית ישי באתר הרזידנסי ARAC Plantelor 58
1 2  ברונפלד-שטיין, חוה (2015-06-05). ""אשת חיל" – אתוס, ארוס, טנטוס". מגזין ערב רב.
↑  כתבה על האירוע הופיעה במגזין טיים אאוט תל אביב (גיליון מס. 359, עמוד 18)
↑  תיעוד הסיור אחד קילומטר שהובילה ישי בפרויקט 'הליכות חיפה 2'
↑  עמוד התערוכה "אשת חיל" (2015), בימוי והפקה: אורית ישי
↑  הוכרזו הזוכים והזוכות בפרס משרד התרבות בתחומי האמנות הפלסטית 2021, באתר ערב רב Erev Rav
↑  גורדון, טל (2018-03-22). "ריאיון מצולם על סדרת הצילומים "רשות הציבור"". תוכנית הטלוויזיה "הכל תרבות" בחינוכית 23.
↑  עמוד התערוכה "'מספרי מזל" בגלריה בקיבוץ בארי
↑  עמוד התערוכה "חצי ירח חצי שמש" בגלריה ת(א)שייה בסדנאות האמנים, ירושלים
↑  קטלוג התערוכה "חצי ירח חצי שמש" בגלריה ת(א)שייה בסדנאות האמנים, ירושלים
↑  מנדל, איריס (2018-03-22). "המלצת השבוע: התערוכה אדמה דום". מגזין ערב רב.
| --- | --- |
בקרת זהויות :  ICIA: 279686  NLI: 987007515277405171  GND: 1025702387  ISNI: 0000 0003 8295 9022  LCCN: no2016029711  VIAF: 267821467   WorldCat (עם VIAF): 267821467
חנה בן-חיים יולזרי

| --- | --- |
אין תמונה חופשית
 לידה:  1956 (בת 68 בערך) חרות, ישראל 
 מקום לימודים:  בצלאל אקדמיה לאמנות ועיצוב ירושלים  האוניברסיטה העברית בירושלים 
 
חנה בן-חיים יולזרי (נולדה ב-1956) היא אמנית רב-תחומית, חיה ויוצרת בירושלים. עבודותיה עוסקות בחיים ומוות, זמן וזיכרון, זהות וגבולות, מקומיות והאחר. בן-חיים יולזרי החלה את דרכה כציירת, לאורך השנים הרחיבה את פועלה לצילום, וידאו, ציור, מיצב ופרויקטים קהילתיים.
ביוגרפיה ואמנות

חנה בן-חיים יולזרי נולדה במושב חרות. היא סיימה תואר ראשון ושני במחלקה לאמנות, בבצלאל. וקיבלה תואר מוסמך במדיניות ותאוריה של האמנויות.
תמות המוות בחיים והחיים במוות ליוו אותה בפרויקט המצולם "יומני דומם", אותו החלה ב-2002. אלפי צילומיה יצרו ארכיון ויזואלי של חומרים אורגניים, המתועדים לאורך זמן בעדשתה. היצירה עוסקת באופן שבו גופים מגיבים למשך: נרקבים, מתייבשים, נאכלים או נעלמים. חשוב לאמנית להדגיש עד כמה מגוונים ומלאי חיים תהליכים אלו יכולים להיות. האמנית, שמתכתבת עם טבע דומם ואניטאס, מבקשת ליצור חיבור מחודש של הגוף האורגני הפגוע והדחוי עם תרבות של צעירות נצח.
אחרי שנים של עבודה בסטודיו, בן-חיים יולזרי מצאה את עצמה בחוץ ולמול הנוף עם המצלמה. המצלמה הביאה אותה לאזורים אותם היא מגדירה כלימינליים, כמו חוף עג'מי, שמשמש בעיקר את האוכלוסייה הערבית של העיר יפו. כמו כן, היא יצאה אל הנגב, לעיר הבדואית רהט ואל גבול עזה ישראל. תוצרי השהייה במקומות הללו הולידו את מיצבי הווידאו "פרקי נגב" ו"שקיעות עג'מי". דרך וידאו-ארט ומיצבים קהילתיים היא החלה לבחון באופן רפלקסיבי את המציאות הנגלית לעיניה.
עבודות הווידאו של בן-חיים יולזרי מחברות בין הפוליטי לפואטי. הן מערערות על תפישות של זהות והזדהות בהקשר לאומי. בעבודתה "נושאת בזרועותיי" היא מאחדת שבועת חיילי צה"ל המצהירים על נאמנותם למדינה ונכונותם להקריב את חייהם למענה, עם שבועת בתה של השהידה רים צאלאח, המבטיחה ללכת בעקבות אמה. בעבודה זו היא מבקשת לבחון האם קריסת השבועה האחת תגרום גם לקריסת האחרת.
את התעניינותה באחר, מימשה גם במיצבים הקהילתיים שיצרה. ב"סוף הלילה, עין כרם 2009" הזמינה מעל 40 משפחות המתגוררות בשכונה, להציג/לארח שמיכות צבעוניות עם דגם אוריינטלי. השמיכות התלויות מן המרפסות והחלונות, יצרו מפה חדשה של השכונה. לא ניתן היה להתעלם מהמראה החדש של השכונה העכשווית, שהדהד את מראה הכפר הערבי טרם קום המדינה. למיצב "ביכורים-ביקורים" אותו אצרה במשותף עם האמן הדס עפרת, הוזמנו מעל 40 אמניות ואמנים להציג בגינת לווינסקי שבדרום תל אביב. השתתפו במיצב מבקשי מקלט, מהגרי עבודה וכן אורחים מכל רחבי הארץ.
בפרויקט הנוכחי שלה, בוחנת האמנית את צלב הקרס באמצעות ציור. ציוריה שואבים השראה מרצפות הפסיפס של בית הכנסת העתיק בעין גדי ומבית המרחץ הרומי בעיר בית שאן. האמנית בוחנת את כוחו של סמל הסווסטיקה, שהוא רב משמעות בתרבויות קדומות ברחבי העולם ובמיוחד בהודו ושואלת: האם כוחו נובע רק מצורתו החזקה ושליטתה במרחב שסובב אותה, האם ניתן לנתק את הצורה מההקשר ההיסטורי ומהשימוש שעשו בו הנאצים באמצעות המעשה הציורי, לחדש ולשנות את הסטטוס של הסמל באמנות העכשווית ובתרבות.
בן-חיים יולזרי התמחתה בחינוך לאמנות לבני נוער. במסגרת תפקידה כמדריכה ארצית לבגרות מעשית של משרד החינוך, הדריכה את המורים בכל רחבי הארץ בתחום העשייה האמנותית של מתבגרים. מתוך חשיבה על הוראה והוראת האמנות בפרט צמח המיצג שלה "שיעור בגן". השיעור התקיים בגן ציבורי בניגוד לשיעור בכיתה סגורה בבית ספר. התקיימו ארבעה מיצגים בהם פגשה קבוצות שונות מקהילת נווה אליעזר בתל אביב. התכנים התייחסו מחד לגן כמקום מפגש ומאידך לתהליכי למידה. עם האמנית ענת בראל אצרה את התערוכה "משיכות ראשונות" בה השתתפו בוגרי מגמות אמנות מכל רחבי הארץ, יחד הן הרצו וכתבו על תחום ייחודי זה.
השכלה

2018–2015: MA במדיניות ותאוריה של האמנויות, האקדמיה לאמנות ועיצוב בצלאל
1998–1996: MFA באמנות, האקדמיה לאמנות ועיצוב בצלאל בשיתוף האוניברסיטה העברית ירושלים
1982–1981: קורסים לתואר שני בתולדות האמנות, אוניברסיטת תל אביב
1980–1976: BFA המחלקה לאמנות, האקדמיה לאמנות ועיצוב בצלאל
מלגות ופרסים

2003 – מלגת האוניברסיטה העברית, ירושלים, המחלקה לתולדות האמנות (לקראת BA)
1998 – מענק לפרויקט "עידוד וטיפוח בני נוער מהעדה האתיופית בתחום האמנות הפלסטית", הקרן לעידוד יוזמות חינוכיות
1987 – מענק לפרויקט "צילום סביבה", הקרן לעידוד יוזמות חינוכיות
1985 – מלגת רזידנסי, משרד התרבות והספורט, Cite Internationale des Arts, פריז
תערוכות יחיד

2015 – "זמן רעלה", אוצר אבי סבג, הגלריה ע"ש דרפלר, בית הספר לצילום מוסררה
2010 – "אובך", אוצר ינאי סגל, גלריה ברבור, ירושלים
2009 – "עדיין חיים - משתפות פעולה" עם הגר יולזרי, אוצרות נעמי טנהאוזר וריטה מנדס-פלור, גלריה אנטאה, ירושלים
2004 – "גזה" עם ענת בראל, בית האמנים, ירושלים
1999 – "קלי על כתום", אוצרת תמרה ריקמן, גלריית הסמינר, ירושלים
1986 – אוצרת פרנסואז פאלוול, Gallery Francois Plalluel, פריז
1985 – אוצר עמי שטייניץ, גלריה אחד העם 90, תל אביב
1984 – אוצר אילן שבתאי גלריה אלון, ירושלים
תערוכות קבוצתיות

2016 – "מחנה ציור 2016: פעילים", אוצר דוד וקשטיין, מוזיאון הנגב לאמנות, באר שבע
2015 – "פאסאדה", אוצר דורון פורמן, גלריה מרכזית, תל אביב
2014 – "עקבות ציור/עקבות וידאו", אוצרות: מרי ברדגור (Marie-Cécile Berdaguer) ומרגלית ברייה (Margalit Berriet)‏, Memory of the Future Gallery, פריז"רשמים V - מעבר לנייר", הביאנלה הארצית החמישית לרישום, אוצרת טל יחס, בית האמנים, ירושלים"הערת שוליים 12" באוצרות קבוצת סלה־מנקה, בית הנסן, ירושלים
2012 – "Random", אוצר Random (קונספט אוצרותי ותכנה ניר הראל), גלריה BAAD, בצלאל, תל אביב
2011 – "קו שנוצר על ידי הליכה", אוצרת רותי דירקטור, מוזיאון חיפה לאמנות, חיפה"תלוי במקום – עבודות קיר", אוצרת רינה גנוסוב, מוזיאון ינקו דאדא, עין הוד
2009 – "אחוזים", אוצרות קבוצתית: ראובן זהבי, אריאן כהן-ליטמן, הגר יולזרי, חנה בן-חיים יולזרי, אוצרת ראשית אירנה גורדון, גלריה זיק, פרויקט מנופים, ירושלים
2008 – "שורה תחתונה", אוצר ראובן זהבי, גלריה דילה, פרויקט מנופים, ירושלים"שברי פנים" אוצרים הדני ישראל, טולקובסקי צבי, שמש חדוה, בית האמנים, ירושלים"קצוות", אוצר יוסי דברה, הגלריה החדשה אצטדיון טדי, פרויקט מנופים, ירושלים
2007 – "הערת שוליים 11" באוצרות קבוצת סלה־מנקה, גלריה דילה, ירושלים"דרום-דרום", אוצרת טלי תמיר, מוזיאון נחום גוטמן לאמנות תל אביב2006 - הביאנלה הרביעית לקרמיקה ישראלית, בשיתוף ענת בראל, מוזיאון ארץ ישראל, תל אביב
אוצרות

2008 – "מספיק בקושי", בשיתוף פעולה עם יעל רובין, גלריה דילה, ירושלים
2006 – "על זהות וזהות נשית - אמניות/מורות", בשיתוף פעולה עם ענת בראל, משרד החינוך, תל אביב
2004 – "משיכות ראשונות "(יצירות ביכורים של בני נוער במגמות אמנות), בשיתוף פעולה עם ענת בראל, הגלריה החדשה אצטדיון טדי, ירושלים
מיצגים, פסטיבלים והקרנות

2016 – Then and Now, פסטיבל מידן לווידאו ארט, אוצרת גיולה פפדופלו, מוזיאון דרווין, מוסקבה רוסיהThe World is Not Enough, פסטיבל מידן לווידאו ארט, אוצרת גיולה פפדופלו, טנריף ספרדפסטיבל מידן לווידאו ארט, אוצרת סופיה גריגוריאדו, קלמטה יוון2014 - מה עשית בקיץ האחרון? מפגש שיח והקרנות, אוצרים רונן אדלמן ויונתן אמיר, בית הנסן ירושלים
2012 – פרויקט פעולה אחת בחודש, מיצג "שיעור בגן", אוצרת סאלי נווה הפטל, גלריה קו 16 תל אביב (FNH)
גלריה

Evening in the Park, Installation and Art Event, Levinsky Garden, Tel Aviv, 2012, Photograph by Nitzan Yulzari
הערות שוליים

↑  אני ממשיכה את דרכה של אמא! - מארב Ma'arav, באתר maarav.org.il
↑  עזרא צחור וחנה בן-חיים יולזרי  | בארי, באתר www.gallerybeeri.co.il (ארכיון)
↑  דרום-דרום מיפו עד פלורנטין – נחום גוטמן פוגש אמנות עכשווית - בולים, באתר www.collect.co.il
↑  "מה עשית בקיץ האחרון – המשתתפים". ערב רב. נבדק ב-2017-03-19.
↑  מעמותה – אירוע פתיחה: מה מסתתר מאחורי הפסטורליה? - מארב Ma'arav, באתר maarav.org.il
↑  ביכורים/ביקורים – שיתוף אמנותי בגינת לוינסקי - פלטפורמה כתב עת לחינוך מוזאלי -, באתר www.israelmuseum.org.il (ארכיון)
↑  קמיע סמית, התנועה האמנותית: חדשות ואירועים, באתר הארץ, 13 ביוני 2012
↑  חנה בן חיים וענת בראל ענת בראל, התבגרות ונשיות בראי האמנות, באתר משרד החינוך, ‏2004
↑  זמן רעלה, באתר www.musrara.co.il
↑  גזה – מיצב « The Jerusalem Artists House - בית האמנים בירושלים, באתר www.art.org.il
↑  eldad, http://www.negev-museum.org.il/page.php?id=258, www.negev-museum.org.il (ארכיון)
↑  רשמים V – מעבר לנייר « The Jerusalem Artists House - בית האמנים בירושלים, באתר www.art.org.il
↑  BAAD Art Center, BAAD מרכז לאמנות ­ חנה בן חיים יולזרי, באתר baadgallery.org (ארכיון)
↑  "תלוי במקום - מוזיאון ינקו-דאדא עין הוד". מוזיאון ינקו-דאדא עין הוד. נבדק ב-2017-03-19.
↑  סמדר שפי, אלטרנטיווה אמיתית בירושלים, באתר עכבר העיר, ‏28.9.2008 (ארכיון)
↑  ירושלים, שברי פנים « The Jerusalem Artists House - בית האמנים בירושלים, באתר www.art.org.il
↑  קצוות - התערוכה, באתר artjerusalem.org (ארכיון)
↑  Bezalel -  Proceedings of History and Theory  - הפרוטוקולים של היסטוריה ותיאוריה - "הערת שוליים 11", ירושלים, באתר bezalel.secured.co.il (ארכיון)
↑  Miden travels to Now & After, Moscow |, www.festivalmiden.gr
↑  Miden travels to Espacio Enter, Tenerife |, www.festivalmiden.gr
↑  Festival Miden 2016 |, www.festivalmiden.gr
| --- | --- |
בקרת זהויות :  NLI: 987007291253305171  ISNI: 0000 0004 0224 3073  VIAF: 297803659   WorldCat (עם VIAF): 297803659
רצח רמי עיאד

רמי חאדר עיאד היה פעיל נוצרי פלסטיני שנחטף ונרצח על ידי אלמונים בעיר עזה ב-7 באוקטובר 2007. הוא ניהל את חנות הספרים הנוצרית היחידה ברצועת עזה וכן ניהל את אגודת התנ"ך הפרוטסטנטית בעזה.
אף קבוצה לא לקחה אחריות על הרצח, והסברה הרווחת היא כי עיאד נרצח בגלל פעילותו הנוצרית והמסיונרית. חנות הספרים הייתה יעד למספר פיגועים גם לפני הרצח, כולל הפצצות והצתות.
רקע

ב-2007 היו בעזה כ-3,000 נוצרים. היסטורית, מוסלמים ונוצרים בעזה שמרו על יחסים טובים.
עיאד ניהל חנות ספרים שהוקמה ב-1998 על ידי אגודת התנ"ך הפלסטינית, זרוע של הכנסייה הבפטיסטית בעזה. חנות הספרים הייתה מקום שבו אנשים יכלו לקנות ספרות נוצרית, תנ"ך וספרי דת אחרים. החנות הייתה ממוקמת במרכז העיר עזה, והיא הייתה החנות הנוצרית היחידה ברצועת עזה, ודאגה לצורכי המיעוט הנוצרי העזתי. בנוסף למכירת ספרים, פעלו בחנות גם שירותי חינוך ובית אינטרנט קפה. עיאד היה נוצרי ומנהיג קהילתי שהיה ידוע בפעילות הצדקה שלו.
חנות הספרים התמודדה עם איומים והתקפות מרובות לפני חטיפתו והריגתו של עיאד. היא הופצצה בכמה הזדמנויות, וידוע כי עיאד התמודד עם איומי רצח במהלך השנים. 6 חודשים לפני הריגתו, חנות הספרים הופצצה.
ב-3 בפברואר 2006 התפוצצו שני מטעני צינור קטנים והרסו את דלתות חנות הספרים. זמן קצר לאחר מכן קיבלו העובדים מכתב איום בדרישה לסגור את החנות לצמיתות. לאחר הפיגוע, עזתים רבים ערכו הפגנות והתאספו כדי לתמוך בהשארת החנות פתוחה. החנות נפתחה מחדש חמישה שבועות לאחר מכן. הרשויות הפלסטיניות לא הצליחו לתפוס את מבצעי הפיגוע. ב-15 באפריל 2007 הופצצה החנות בפעם השנייה. ההפצצה התרחשה כחלק משורה של פיגועים שכוונו לבתי קפה אינטרנט וחנויות מוזיקה באותו יום, שעל פי החשד בוצעו על ידי קבוצה איסלאמיסטית בשם "חרב האסלאם". לפני ההפצצה, חמושים רעולי פנים חטפו והכו את המאבטח של החנות, ודרשו את מפתחות החנות.
החטיפה והרצח

ב-6 באוקטובר 2007, בסביבות השעה 16:30, בזמן שעיאד נעל את חנות הספרים, הוא אולץ להיכנס למכונית על ידי קבוצת רעולי פנים ונחטף משם. אשתו פאולין הייתה איתו בזמן החטיפה אך לא נפגעה. אמו של עיאד דיווחה כי התקשר למשפחה לאחר שנתפס, ואמר כי ייתכן שלא יחזור עוד הרבה זמן.
למחרת נמצאה גופתו של עיאד בשדה סמוך לשכונת זייתון בעזה. לפי סימנים שנמצאו על גופתו, הוא הוכה קשות לפני רציחתו. ליד גופתו נמצא פתק שהאשים אותו כ"מיסיונר" והזהיר אחרים שלא לעסוק בפעילויות דומות. לפי עדים וגורמי ביטחון, עיאד נסע מרחק של כמה רחובות מהחנות עם חוטפיו ולאחר מכן הוכה באלות ובקתות רובים על ידי שלושה חמושים שהאשימו אותו במיסיון. לפי רשויות הרפואה, הוא נדקר וגם נורה.
תוצאות

בעקבות הרצח נסגרה חנות הספרים של עיאד, ואלמנתו וילדיה עברו ליהודה ושומרון. הרצח זעזע את הקהילה הנוצרית בעזה, שחגגה חג מולד עצוב. כנסיות ערכו טקסים פשוטים וקישוטי חג המולד לא הוצגו. חוסר ההתקדמות במציאת רוצחי עיאד הוביל את הקהילה לחשוש מהקיצוניים האיסלאמיים שיתחזקו, למרות ההבטחות של חמאס לשמירה על הקהילה. נוצרים רבים עזבו את עזה בשל המתיחות הדתית, בנוסף לסנקציות כלכליות שהטילה ישראל על עזה לאחר השתלטות חמאס.
אף קבוצה לא לקחה אחריות על רצח עיאד.
תוצאות > תגובות

הרצח גונה על ידי מנהיגים נוצרים, ארגוני זכויות אדם ומנהיגים פוליטיים.
סגן מנהיג חמאס  אסמאעיל הנייה, הביע את הסתייגותו מהרצח ואישר כי התנועה האסלאמית "לא תאפשר לאף אחד לחבל" ביחסים בין מוסלמים ונוצרים. משרד הפנים של עזה פרסם הצהרה המאשרת כי מבצעי הפשע יבואו על עונשם. בחמאס טענו כי הרצח לא היה ממניעים דתיים.
מנהל המרכז הפלסטיני לזכויות אדם (אנ'), ראג'י סוראני (אנ'), גינה את הרצח וקבע כי ל"מעשה המכוער" אין תמיכה מאף קבוצה דתית בעזה.
ראו גם

פלסטינים נוצרים